กรมชลประทาน เร่งระบายน้ำในพื้นที่จังหวัดสิงห์บุรี หลังระดับน้ำลดลงอย่างต่อเนื่อง
นายประพิศ จันทร์มา อธิบดีกรมชลประทาน กล่าวว่า ปัจจุบันสถานการณ์อุทกภัยในพื้นที่ จังหวัดสิงห์บุรี ระดับน้ำได้ลดลงอย่างต่อเนื่อง ได้มอบหมายให้โครงการชลประทานในพื้นที่ บูรณาการร่วมกับหน่วยงานท้องถิ่น เข้าช่วยเหลือฟื้นฟูพื้นที่ที่ได้รับผลกระทบจากอุทกภัยหลังน้ำลด อาทิ ที่โครงการส่งน้ำและบำรุงรักษาชัณสูตร เร่งกำจัดวัชพืชในคลองระบายใหญ่แม่น้ำน้อย 3 เพื่อเพิ่มประสิทธิภาพการระบายน้ำ ในพื้นที่ตำบลโพทะเล อำเภอค่ายบางระจัน และที่โครงการส่งน้ำและบำรุงรักษาบรมธาตุ ติดตั้งเครื่องสูบนำ้ 2 เครื่อง บริเวณ ตำบลห้วยชัน อำเภออินทร์บุรี เร่งระบายน้ำช่วยเหลือประชาชนและเกษตรกรที่ได้รับผลกระทบจากปัญหาหาน้ำท่วม จนกว่าสถานการณ์จะกลับเข้าสู่ภาวะปกติ ทั้งนี้ การเข้าช่วยเหลือและฟื้นฟูพื้นที่ประสบภัยหลังน้ำลด จะดำเนินการอย่างต่อเนื่องจนกว่าสถานการณ์จะกลับเข้าสู่ภาวะปกติ